b'\n_START_ARTICLE_\n\xc5\xbdupnija Se\xc5\xbeana\n_START_SECTION_\nZgodovina\n_START_PARAGRAPH_\nSe\xc5\xbeana pred stoletji ni bila tako pomembna kot danes in zato tudi ni bila samostojna \xc5\xbeupnija, pa\xc4\x8d pa je spadala v \xc5\xbeupnijo Povir. Po dograditvi \xc5\xbeelezni\xc5\xa1ke proge Dunaj-Trst se je pomen Se\xc5\xbeane mo\xc4\x8dno pove\xc4\x8dal in leta 1862 je  Se\xc5\xbeana postala samostojna \xc5\xbeupnija. _NEWLINE_\xc5\xbdupnija Se\xc5\xbeana je prvotno spadala v tr\xc5\xbea\xc5\xa1ko-koprsko \xc5\xa1kofijo, ustanovno pismo je podpisal tr\xc5\xbea\xc5\xa1ko-koprski \xc5\xa1kof Jernej Legat. _NEWLINE_Ker so se Se\xc5\xbeanci obvezali, da bodo poskrbeli za stanovanje in prehrano za \xc5\xbeupnika in kaplana, so s tem dobili pravico, da \xc5\xbeupnika volijo. Za prvega se\xc5\xbeanskega \xc5\xbeupnika je bil izvoljen Jo\xc5\xbeef Koman. Umestitev prvega \xc5\xbeupnika je potekala 25. januarja 1863 in to v slovenskem jeziku (kar za tisti \xc4\x8das ni bilo obi\xc4\x8dajno)._NEWLINE_Kmalu po ustanovitvi \xc5\xbeupnije se je \xc5\xa1tevilo prebivalcev Se\xc5\xbeane \xc5\xbee tako pove\xc4\x8dalo, da so se \xc5\xbeupljani odlo\xc4\x8dili za pove\xc4\x8danje _NEWLINE_\xc5\xbeupnijske cerkve. Pove\xc4\x8dano cerkev je blagoslovil \xc5\xa1kof Janez Nepomuk Glavina na belo nedeljo leta 1883. Prenovitvena dela so bila popolnoma kon\xc4\x8dana leta 1889._NEWLINE_Po prvi svetovni vojni je Se\xc5\xbeana pripadla kraljevini Italiji, po drugi svetovni vojni pa Jugoslaviji (leta 1948). V tem \xc4\x8dasu so bile ukinjene volitve \xc5\xbeupnika, saj mesto Se\xc5\xbeana ni ve\xc4\x8d izpolnjevalo pogojev (stanovanje in hrana). \xc5\xbdupnika zdaj imenuje \xc5\xa1kof. Po dokon\xc4\x8dni ureditvi meje med Jugoslavijo in Italijo je bila leta 1977 ustanovljena koprska \xc5\xa1kofija in od takrat \xc5\xbeupnija Se\xc5\xbeana spada v to \xc5\xa1kofijo.'